Sakaliniai

Caracarinae d’Orbigny, 1837 - Karakaros
 Falconinae Leach, 1820 - Sakalai
 Herpetotherinae Lesson, 1843

Sakaliniai (Falconidae) – sakalinių paukščių (Falconiformes) būrio šeima, kuriai priklauso nedideli ir vidutinio dydžio plėšrūs paukščiai.

Paplitimas 
Paplitę visuose žemynuose, išskyrus Antarktidą.

Buveinė 
Gyvena tiek tundroje, dykumų, pusdykumių regionuose, tiek tropiniuose miškuose, tiek gyvenvietėse ar dideliuose miestuose.

Elgsena 
Aktyvūs dieną. Labai geri skrajūnai. Tai greičiausi pasaulio gyvūnai, pavyzdžiui sakalas keleivis gaudydamas auką krenta žemyna iki 389 km/val greičiu, . Turi puikią regą.

Mityba 
Plėšrūs, medžioja daugiausiai smulkius ir vidutinio dydžio paukščius, smulkesnius žinduolius, iš jų dažniausiai įvairius graužikus, roplius, vabzdžius ir dvėseliena.

Apibūdinimas 
14-65 cm kūno ilgio, 35-1735 g svorio paukščiai. Mažiausi šeimoje yra juodašlauniai nykštukiniai sakalai (Microhierax fringillarius) ir stambiausi medžiokliniai sakalai (Falco rusticolus). Jų sparnai smailūs, uodega siaura.

Sakalinių šeimos pošeimių ir genčių klasifikacija 
Sakalinių (Falconidae) klasifikacijoje išvardinta 11 genčių ir 66 rūšys, kurios išskirtos į 3 pošeimius:

Caracarinae - Karakarų pošeimio gentys 
Karakarų (Caracarinae) pošeimyje yra 6 gentys ir 12 rūšių:
 Caracara Merrem, 1826 - Kuoduotųjų karakarų gentis, 3 rūšis.
 Daptrius Vieillot, 1816 - Juodųjų karakarų gentis, 1 rūšis.
 Ibycter Vieillot, 1816 - Raudongerklių karakarų gentis, 1 rūšis.
 Milvago Spix, 1824 - Triukšmingų karakarų gentis - 2 rūšys.
 Phalcoboenus d'Orbigny, 1834 - Kalninių karakarų gentis, 4 rūšys.
 Spiziapteryx Kaup, 1852 - Sakalų mažylių gentis, 1 rūšis.

Falconinae - Sakalų pošeimio gentys 
Sakalų (Falconinae) pošeimyje yra 3 gentys ir 46 rūšys:
 Falco Linnaeus, 1758 - Tikrųjų sakalų gentis, 39 rūšys.
 Microhierax Sharpe, 1874 - Nykštukinių sakalų gentis, 5 rūšys.
 Polihierax Kaup, 1847 - Mažųjų sakalų gentis, 2 rūšys.

Herpetotherinae pošeimio gentys 
Herpetotherinae pošeimyje yra 2 gentys ir 8 rūšys.
 Herpetotheres Vieillot, 1817 - Sakalų kvatoklių gentis, 1 rūšis.
 Micrastur G.R. Gray, 1841 - Miškinių sakalų gentis, 7 rūšys.

Lietuvos sakaliniai 
Lietuvoje aptinkamos tikrųjų sakalų (Falco) genties 9 rūšys (sąraše nuo stambiausios iki smulkiausios rūšies):
 Medžioklinis sakalas (Falco rusticolus). Nereguliariai užskrendantis į Lietuvą. Joje žiemoja retai arba atsitiktinai. Lietuvoje neperi.
 Taurusis sakalas (Falco cherrug). Ypatingai retai užskrendantis į Lietuvą. Lietuvoje neperi.
 Sakalas keleivis (Falco peregrinus). Įrašytas į Lietuvos raudonosios knygos 1(E) kategoriją. Reguliariai pastebimas per migracijas, žiemoja retai. Lietuvoje peri atsitiktinai.
 Eleonoros sakalas (Falco eleonorae). Ypatingai retai užskrendantis į Lietuvą. Lietuvoje neperi.
 Eurazinis sketsakalis (Falco subbuteo). Įrašytas į Lietuvos raudonosios knygos 3(R) kategoriją. Reguliariai pastebimas per migracijas. Lietuvoje peri.
 Paprastasis pelėsakalis (Falco tinnunculus). Įrašytas į Lietuvos raudonosios knygos 2(V) kategoriją. Reguliariai pastebimas per migracijas ir žiemojimo metu. Lietuvoje peri.
 Stepinis pelėsakalis (Falco naumanni). Ypatingai retai užskrendantis į Lietuvą. Lietuvoje neperi.
 Paprastasis startsakalis (Falco columbarius). Rūšis įrašyta į Lietuvos raudonosios knygos 1(E) kategoriją. Reguliariai pastebimas per migracijas ir žiemojimo metu. Lietuvoje peri atsitiktinai.
 Raudonkojis sakalas (Falco vespertinus). Į Lietuvą užskrendantis paukštis, reguliariai pastebimas migracijų metu. Lietuvoje neperi.

Taip pat skaityti 
 Pasaulio smulkiausių plėšriųjų paukščių rūšių sąrašas
 Lietuvos plėšriųjų paukščių sąrašas

Šaltiniai

Nuorodos 
 birdsoftheworld.org / Falconidae - Falcons and Caracaras
 itis.gov / Falconidae Leach, 1820, anglų kalba
 researchgate.net / Molecular systematics of the caracaras and allies (Falconidae: Polyborinae) inferred from mitochondrial and nuclear sequence data | Jérôme Fuchs, Jeff A Johnson, David Mindell. Ibis (Impact Factor: 1.86). 07/2012; 154(3):520-532. DOI: 10.1111/j.1474-919X.2012.01222.x

Galerija